તમારા કેસમાં પતિ-પત્ની બન્નેમાં કંઈક તકલીફ છે એટલે બન્નેની સાથે સારવાર કરવામાં આવે એ જરૂરી છે. વીર્યની ક્વૉન્ટિટી વધશે એટલે તમારી સમસ્યા હલ થઈ જશે એવું ધારી લેવું ઠીક નથી. ધારણાઓમાં રહેવાને બદલે ડૉક્ટરે આપેલી દવાઓ ચાલુ કરો. હવે પછી જ્યારે તપાસ માટે વીર્યનું સૅમ્પલ કાઢવાનું હોય એના ઓછામાં ઓછા ત્રણથી ચાર દિવસ પહેલાં મૈથુન કે હસ્તમૈથુન દ્વારા વીર્યસ્ખલન ટાળજો. એમ કરવાથી ક્વૉન્ટિટી નૉર્મલ આવશે. ધારો કે દવા પછીયે ક્વૉલિટી નહીં સુધરે તો ડૉક્ટર વીર્યને લૅબોરેટરીમાં સાફ કરીને સારા શુક્રાણુઓ અલગ તારવશે અને પછી એનું અંડબીજ સાથે ફલીકરણ કરાવશે.